OKRESNÁ PROKURATÚRA LEVICE 
Šafárikova 7, 934 01 Levice 1

Číslo: 2 Pv 20/16/4402	Levice 22.04.2016 
EEČ: 2-31-25-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Levice 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 1474/29 XXXXX, Slovensko
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
hoci mu z ustanovenia § 62 a nasl. Zákona o rodine vyplýva povinnosť vyživovať mal. Kevina Rostása, nar. 03.01.2000 a táto povinnosť mu bola zároveň deklarovaná rozsudkom Okresného súdu v Leviciach sp.zn. 11P 22/2011 zo 14.06.2012 právoplatným 04.12.2012, ktorým bol zaviazaný prispievať na výživu dieťaťa sumou 50 eur vždy do 25-teho dňa toho ktorého mesiaca do rúk matky XXXXX, napriek tomu túto povinnosť riadne a pravidelne neplnil v období od 01.06.2015 do 31.12.2015, kedy neuhradil výživné v mesiacoch júl, september, november a december 2015 a takto mu vznikol na výživnom dlh vo výške 200 eur,  
lebo zanikla trestnosť činu.  
 
Odôvodnenie:
Poverený príslušník OR PZ, Odboru poriadkovej polície v Šahách uznesením ČVS: ORP- 1152/SA-LV-2015 podľa 199 odsek 1 Trestného poriadku, začal trestné stíhanie vo veci prečinu zanedbania povinnej výživy podľa 
§ 207 odsek 1 Trestného zákona  a  zároveň  podľa § 206 odsek 1 Trestného poriadku vzniesol obvinenie XXXXX pre uvedený prečin na  skutkovom základe uvedenom vo výrokovej časti tohto uznesenia. 

         Zadováženými dôkazmi bolo preukázané, že obvinený XXXXX od 01. 06. 2015 do 31.12.2015 neplnil riadne a pravidelne  zákonnú povinnosť vyživovať svojho syna mal. Kevina Rostása, nar. 03.01.2000 a táto povinnosť mu bola zároveň deklarovaná rozsudkom Okresného súdu v Leviciach sp.zn. 11P 22/2011 zo 14.06.2012 právoplatným 04.12.2012, ktorým bol zaviazaný prispievať na výživu dieťaťa sumou 50 eur vždy do 25-teho dňa toho ktorého mesiaca do rúk matky XXXXX v spojení s § 62 odsek 1 Zákona o rodine . 

Prečinu zanedbania povinnej výživy podľa § 207 odsek 1Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.       

V priebehu vyšetrovania bolo preukázané, že obvinený XXXXX v stíhanom období  túto svoju povinnosť z nedbanlivosti neplnil pravidelne, v dôsledku čoho  mu vznikol dlh na výživnom vo vyššie uvedenej sume.         
         
Podľa § 86 písmeno a/  Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Keďže obvinený  dňa  27.2.2016 zaplatil poštovou poukážkou č. 92705 pod podacím číslom 199 oprávnenej osobe XXXXX uhradil výživné v sume 250,– Eur, čím v priebehu prípravného konania bola splnená zákonná povinnosť obvineného, t. j.  dlžné výživné bolo v plnej výške uhradené za vyššieoznačené obdobie a čin obvineného nemal trvalo nepriaznivé následky, s poukazom na ustanovenie § 86 písmeno a/ Trestného zákona, zanikla trestnosť jeho konania. 

Vzhľadom na uvedený stav, došlo k splneniu podmienok zániku trestnosti činu, ktorý je dôvodom na zastavenie trestného stíhania v zmysle § 215 odsek 1 písmeno h/ Trestného poriadku.  Bolo preto potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

Mgr. Ingrid Šmrholová 
prokurátorka